એક વાર રમાબહેને કહેલું કે આમ તો આપણે ક્યાંય બહુ બહાર ફરવા જતાં નથી પરંતુ આ વખતે શ્રાવણ માસમાં આયોજિત ટૂરમાં ચારધામ યાત્રામાં જઈએ તો યાત્રાની યાત્રા થાય અને થોડું બહાર હરાયફરાય. રમણભાઈએ પણ સંમતિ દર્શાવી. અને આયોજિત ટૂરના સંચાલકને મળી બે જણાનો બંદોબસ્ત કરાવી લીધો. એડવાન્સમાં પૈસા પણ ભરી દીધા. શ્રાવણ માસમાં ટૂર ઊપડવાની આગલી સાંજે બધી તૈયારી કરી લીધી છે. વીસ દિવસની લાંબી ટૂર હોઈ ઘરને પણ બરાબર બંધ કરી લીધું, જેથી બહારનાં ધૂળ કચરો અંદર ન આવે. બીજે દિવસે સવારે બંને જણાં ટૂરમાં જવા માટે નિર્ધારિત સ્થળે પહોંચી ગયાં. બસ ખૂબ જ આરામદાયક હતી. પ્રથમ દિવસે જ અંબાજીના દર્શનનો લાભ લઈ ટૂર આગળ ઊપડી અને રાત્રીરોકાણ ઉદેપુરમાં હતું.